**Ministru kabineta noteikumu projekta**

**„Grozījumi Ministru kabineta 2010.gada 23.marta noteikumos Nr.295 „Noteikumi par valsts un Eiropas Savienības lauku attīstības atbalsta piešķiršanu, administrēšanu un uzraudzību vides un lauku**

**ainavas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā un septītā daļa |
| 2. | Pašreizējā situācija un problēmas | Administrējot valsts un Eiropas Savienības lauku attīstības atbalstu vides un lauku ainavas uzlabošanai, konstatētas dažas nepilnības, kas novēršamas, līdz tiks uzsākta 2013.gada atbalsta iesniegumu pieņemšana. Tāpat nepieciešams aktualizēt arī dažus Ministru kabineta 2010.gada 23.marta noteikumu Nr.295 „Noteikumi par valsts un Eiropas Savienības lauku attīstības atbalsta piešķiršanu, administrēšanu un uzraudzību vides un lauku ainavas uzlabošanai” (turpmāk – noteikumi Nr.295) pielikumus.Visā noteikumu Nr.295 tekstā jāprecizē Lauksaimniecības datu centra nosaukums un statuss, ievērojot Ministru kabineta 2012.gada 18.decembra noteikumus Nr.878 "Lauksaimniecības datu centra nolikums”. Tā kā ir mainījušās dažu lauksaimniecības kultūru definīcijas, jāprecizē arī noteikumu Nr.295 pielikumi.2012.gada 7.decembrī Eiropas Komisija apstiprināja grozījumus aktuālajā Lauku attīstības plānā par vidējās atbalsta likmes palielināšanu atbalsta pasākumam „NATURA 2000 (meža īpašniekiem)” no EUR 60 par hektāru līdz EUR 80 par hektāru, tāpēc nepieciešami atbilstoši grozījumi noteikumos Nr.295. Turklāt jāparedz, ka atbalstu pasākumā „NATURA 2000” nevar saņemt saimnieciskās darbības veicējs, kam ir uzsākts maksātnespējas process. Grozījumi nepieciešami atbilstoši Kopienas pamatnostādnēm „Par valsts atbalstu grūtībās nonākušu uzņēmu glābšanai un pārstrukturēšanai” (2004/ C 244/02) 11.punktu, kā to paredz Komisijas 2006.gada 15.decembra Regulas (EK) Nr. [1998/2006](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2006.gada 28.decembris, L 379) ievaddaļas 7.punkts. Tāpat noteikumos jāprecizē iesniegumu precizēšanas kārtība, ja tas iesniegts elektroniski, izmantojot elektronisko pieteikšanās sistēmu.Ar grozījumiem paredzēts precizēt noteikumu Nr.295 32.3.2. apakšpunktu, kurš nosaka, ka bioloģiskās lauksaimniecības atbalsta saņemšanas pretendentiem jānodrošina, lai kārtējā gadā bišu saimju skaits ir nemainīgs laikposmā no 15.maija līdz 30.septembrim. Precizējums paredz, ka bišu saimju skaitam nav jābūt nemainīgam – tas var palielināties, bet nedrīkst samazināties.Noteikumu Nr.295 49.punktā ir jāprecizē to Ministru kabineta noteikumu nosaukums, saskaņā ar kuriem ir jābūt reģistrētiem lauksaimniecības dzīvnieku ganāmpulkiem, grozījumos paredzot arī nosacījumu, ka šis 49.punkta precizējums jāņem vērā, arī administrējot tos iesniegumus par 2012.gadu, kuri pašlaik vēl tiek vērtēti.Pagarināts iesniegumu iesniegšanas termiņš tiem lauksaimniekiem, kas piesakās uz agrovides apakšpasākumu „Rugāju lauks ziemas periodā”, jo pavasarī ir sarežģīti precīzi norādīt tos laukus, kuros tiks atstātas pēcpļaujas atliekas.Lauksaimniekiem, kam piecu gadu saistību periods beigsies 2012.gadā, ir paredzēta izvēle šīs saistības pagarināt vēl par vienu gadu, jo uzņemties jaunas saistības vairs nav iespējams. Attiecībā uz šiem atbalsta pretendentiem nepieciešams precizēt platības lielumu, par kuru ir iespējams uzņemties jaunās saistības.Jāprecizē arī dažas noteikumu Nr.295 9.pielikumā noteiktās sankcijas, piemēram, svītrojot 4.3.apakšnodaļas 6.punktu, kas dublējas ar šī pielikuma 4.nodaļas 4.punktu. Agrovides apakšpasākuma „Rugāju lauks ziemas periodā” (turpmāk – RLZP) atbalsta saņemšanas nosacījumos ir paredzēts: ja atbalsta pretendents piecu gadu saistību periodā nav iesniedzis kārtējā gada iesniegumu vai tā pielikumu (līdz kārtējā gada 15.jūnijam), kurā norādīti tie lauki, uz kuriem rudenī ir plānots līdz nākamā gada 1.martam atstāt nenopļautus sējumus vai neiestrādātas kultūraugu pēcpļaujas atliekas – rugājus, tad atbalsta maksājumu pretendentam kārtējā gadā atbalstu neizmaksā, saistības uzskata par pārtrauktām un atbalsta pretendents atmaksā visu par konkrēto platību vai dzīvnieku iepriekš saņemto atbalstu.Izvērtējot spēkā esošās sankcijas piemērošanas samērīgumu, vienlīdzību un lietderību (ar citiem agrovides apakšpasākumiem un atbalsta maksājuma mērķiem), konstatēts, ka RLZP atbalsta pretendentam ir neiespējami jau pavasarī konkrēti paredzēt, kuros laukos tiks atstāti rugāji vai nenovākta raža, turklāt, ja RLZP atbalsta pretendents, tāpat kā citi agrovides apakšpasākuma pretendenti, savas saistības reāli turpina un sasniedz vides uzlabošanas mērķi, tad ir lietderīgi samērot izvirzītās prasības tāpat kā citiem atbalsta veidiem. Tā kā faktisko RLZP saistību turpināšanu apliecina Lauku atbalsta dienesta izlases veidā veiktās pārbaudes uz vietas kontroles ziņojuma dati, kurus par 2012.gadā iesniegtajiem iesniegumiem var pārbaudīt līdz 2013.gada 1.martam, tad ir lietderīgi jau 2012.gada RLZP iesniegumiem (atbalsta pretendentiem) piemērot šo jauno labvēlīgāko normu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Noteikumu projekts paredz palielināt pieejamā atbalsta likmi no EUR 60 līdz EUR 80 par hektāru, kā arī precizēt atbalsta saņemšanas nosacījumus pasākumā „*Natura 2000* (meža īpašniekiem)”, nosakot ierobežojumus atbalstu saņemt grūtībās nonākušiem saimnieciskās darbības veicējiem atbilstoši Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai.Visā noteikumu tekstā precizēts Lauksaimniecības datu centra nosaukums un statuss, kā arī vairāku lauksaimniecības kultūru definīcijas*.*Grozījumi paredz precizēt prasību bioloģiskās lauksaimniecības atbalsta saņemšanas pretendentiem par nemainīgu bišu saimju skaita nodrošināšanu laikposmā no kārtējā gada 15.maija līdz 30.septembrim, nosakot, ka bišu saimju skaitu var palielināt, bet nedrīkst samazināties.Ar grozījumiem tiek pagarināts iesniegumu iesniegšanas termiņš tiem lauksaimniekiem, kas piesakās uz agrovides apakšpasākumu „Rugāju lauks ziemas periodā”, jo pavasarī sarežģīti precīzi norādīt tos laukus, uz kuriem tiks atstātas pēcpļaujas atliekas. Punkts precizēts, ņemot vērā iepriekšējo praksi attiecībā uz tiem atbalsta veidiem, kur izvirzīts nosacījums pēcpļaujas atliekas vai zelmeni uzturēt laikposmā no rudens līdz pavasarim.Skaidrots, par cik lielu platību ir iespējams 2013.gadā pagarināt piecu gadu saistības vēl par vienu gadu, ja atbalsta pretendentam 2012.gads ir bijis pēdējais saistību gads. Precizētas noteikumu Nr.295 9.pielikumā minētās sankcijas, ja atbalsta pretendents piecu gadu saistību periodā ir iesniedzis kārtējā gada iesniegumu, bet nav iesniedzis tā pielikumu vai nav iesniedzis ne iesniegumu, ne tā pielikumu. Precizēts, kāda ir rīcība, ja atbalsta pretendents nav nopļāvis atbalstam pieteikto pastāvīgo pļavu un ganību platību līdz 15.augustam. Svītrots arī 4.3.apakšnodaļas 6.punkts, kas dublē šī pielikuma 4.nodaļas 4.punktu. Tāpat paredzēts noteikumu 9.pielikuma 4.sadaļas 4.1punktā noteiktās prasības piemērot arī šo noteikumu 2.3.4.apakšpunktā minētā atbalsta apakšpasākumiem par 2012.gadu. |
| 5. | Projekta izstrādē iesaistītās institūcijas | Lauku atbalsta dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija |  |

|  |
| --- |
| **II. Tiesību akta projekta ietekme uz sabiedrību** |
| 1. |  Sabiedrības mērķa grupa | Aptuveni 2000 „*Natura 2000* (meža īpašniekiem)” un vairāk nekā 9000 „Agrovides” atbalsta saņemšanas pretendentu. |
| 2. | Citas sabiedrības grupas (bez mērķa grupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Noteikumu projekts nepalielinās administratīvo slogu lauksaimniekiem, kas līdz šim saņēma valsts un Eiropas Savienības lauku attīstības atbalstu vides un lauku ainavas uzlabošanai, jo pašreizējie atbalsta maksājumu piešķiršanas nosacījumi pēc būtības nav mainījušies. |
| 5. | Administratīvās procedūras raksturojums | Noteikumu projekts nepalielinās administratīvo slogu Lauku atbalsta dienestam un citām platību maksājumu administrēšanā iesaistītajām iestādēm, jo atbalsta piešķiršanas nosacījumi nemainās. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Noteikumu projekts Ministru kabinetā jāizskata ne vēlāk kā līdz 12.martam, tāpēc ka lauksaimnieki katru gadu no 2.aprīļa līdz 15.maijam ir tiesīgi pieteikties valsts un Eiropas Savienības lauku attīstības atbalstam vides un lauku ainavas uzlabošanai.  |

 **Anotācijas III un IV sadaļa –** projekts šo jomu neskar.

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Normatīvais akts ir sagatavots, pamatojoties uz:Padomes Regula (EK) Nr.1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (turpmāk – Regula Nr. 1698/2005). |
| 2. | Citas starptautiskās saistības | Nav attiecināms. |
| 3. | Cita informācija | Komisijas 2004.gada 1.oktobra paziņojums 2004/C 244/02 Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai. |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr.1698/2005. |
|  |
| A | B | C | D |
| Regulas Nr. 1698/2005 46.pants | Noteikumu projekta 6.punkts | Prasības ieviestas pilnībā | Stingrākas prasības netiek uzliktas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Nav attiecināms. | Nav attiecināms. |
| Iekļauj informāciju atbilstoši instrukcijas 58.1.apakšpunktā noteiktajam | Nav attiecināms. | Nav attiecināms. |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav. |

**Anotācijas VI sadaļa –** projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām | Lauku atbalsta dienesta funkcijas un uzdevumi **netiek** paplašinātas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav. |

##### Zemkopības ministre L.Straujuma

2013.03.11. 11:08

A.Kozlovs

67878726, Andis.Kozlovs@zm.gov.lv